title: 2011/505/EU: Sklep Sveta z dne 6. decembra 2010 o stališču, ki ga Evropska Unija zavzame v Skupnem odboru, ustanovljenem na podlagi Sporazuma med Evropsko skupnostjo in njenimi državami članicami na eni strani ter Švicarsko konfederacijo na drugi strani o prostem pretoku oseb v zvezi z nadomestitvijo Priloge II navedenega sporazuma o koordinaciji sistemov socialne varnosti

text:
               17.8.2011

               SL

               Uradni list Evropske unije

               L 209/1

         SKLEP SVETA
   z dne 6. decembra 2010
   o stališču, ki ga Evropska Unija zavzame v Skupnem odboru, ustanovljenem na podlagi Sporazuma med Evropsko skupnostjo in njenimi državami članicami na eni strani ter Švicarsko konfederacijo na drugi strani o prostem pretoku oseb v zvezi z nadomestitvijo Priloge II navedenega sporazuma o koordinaciji sistemov socialne varnosti
   (2011/505/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(2)(b) v povezavi s členom 218(9) Pogodbe,
   ob upoštevanju Sklepa 2002/309/ES, Euratom Sveta in Komisije glede Sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo (1), in zlasti člena 2 Sklepa,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum med Evropsko skupnostjo in njenimi državami članicami na eni strani ter Švicarsko konfederacijo na drugi strani o prostem pretoku oseb (2) (v nadaljnjem besedilu: Sporazum) je začel veljati 1. junija 2002.

               (2)

               Člen 18 Sporazuma določa, da lahko Skupni odbor na podlagi sklepa sprejme spremembe Sporazuma, med drugim tudi spremembe Priloge II k Sporazumu, ki ureja koordinacijo sistemov socialne varnosti.

               (3)

               Za zagotovitev skladne in pravilne uporabe pravnih aktov Unije ter za preprečitev upravnih in morebitnih pravnih težav je treba Prilogo II k Sporazumu spremeniti, da bo vključevala tudi nove pravne akte Unije, na katere se Sporazum zdaj ne sklicuje.

               (4)

               Zaradi jasnosti in racionalnosti bi bilo treba Prilogo II in Protokol k navedeni prilogi kodificirati.

               (5)

               Protokol o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, se uporablja za sklep. Protokol o stališču Danske, ki je priložen k Pogodbi o Evropski uniji in Pogodbi o delovanju Evropske unije, se uporablja za ta sklep.

               (6)

               V skladu s členoma 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, ti dve državi članici ne sodelujeta pri sprejetju tega sklepa, ki zato zanju ni zavezujoč in se v njima ne uporablja. V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (7)

               Obveznosti iz sporazuma, ki sodijo v področje uporabe dela tri, naslova V Pogodbe o delovanju Evropske unije, niso zavezujoče za Dansko, Irsko in Združeno kraljestvo kot obveznosti po pravu Unije, temveč se nadalje uporabljajo kot obveznosti, ki izhajajo iz obveznosti med temi državami članicami in Švicarsko konfederacijo –

         SPREJEL NASLEDNJI SKLEP:
   Člen 1
   Stališče, ki ga Unija zavzame v Skupnem odboru, ustanovljenem na podlagi člena 14 Sporazuma med Evropsko skupnostjo in njenimi državami članicami na eni strani ter Švicarsko konfederacijo na drugi strani o prostem pretoku oseb, temelji na osnutku Sklepa Skupnega odbora, ki je naveden v Prilogi I k temu sklepu.
   Člen 2
   Izjava, navedena v Prilogi II k temu sklepu, je potrjena in se v imenu Unije poda na Skupnem odboru ob tem, ko Skupni odbor sprejme svoj sklep iz člena 1.

      V Bruslju, 6. decembra 2010

            Za Svet

            Predsednica

         J. MILQUET

      (1)  UL L 114, 30.4.2002, str. 1.

      (2)  UL L 114, 30.4.2002, str. 6.

      PRILOGA I

         OSNUTEK
         SKLEP št. …/2010 SKUPNEGA ODBORA,
         ustanovljenega na podlagi sporazuma med Evropsko skupnostjo in njenimi državami članicami na eni strani ter Švicarsko konfederacijo na drugi strani o prostem pretoku oseb
         z dne …
         o nadomestitvi Priloge II k navedenemu sporazumu o koordinaciji sistemov socialne varnosti
         SKUPNI ODBOR JE –
         ob upoštevanju Sporazuma med Evropsko skupnostjo in njenimi državami članicami na eni strani ter Švicarsko konfederacijo na drugi strani o prostem pretoku oseb (v nadaljnjem besedilu: Sporazum), in zlasti člena 18 Sporazuma,
         ob upoštevanju naslednjega:

                     (1)

                     Sporazum je bil podpisan 21. junija 1999 in je začel veljati 1. junija 2002.

                     (2)

                     Prilogo II k Sporazumu o koordinaciji sistemov socialne varnosti, ki je bila nazadnje spremenjena s Sklepom št. 1/2006 z dne 6. julija 2006 (1), bi bilo treba zdaj posodobiti, da se upoštevajo novi pravni akti Evropske unije, ki so začeli veljati odtlej, zlasti Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (2) in ukrepi, sprejeti za izvajanje navedene uredbe.

                     (3)

                     Uredba (ES) št. 883/2004 je nadomestila Uredbo Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (3).

                     (4)

                     Zaradi jasnosti in racionalnosti bi bilo treba Prilogo II k Sporazumu in Protokol k navedeni prilogi združiti v pravno zavezujoči prečiščeni različici.

                     (5)

                     Priloga II k Sporazumu bi se morala ohraniti skladno z razvojem ustreznih pravnih aktov v Evropski uniji –

               SPREJEL NASLEDNJI SKLEP:
         Člen 1
         Priloga II k Sporazumu med Evropsko skupnostjo in njenimi državami članicami na eni strani ter Švicarsko konfederacijo na drugi strani o prostem pretoku oseb (v nadaljnjem besedilu: Sporazum) se nadomesti s Prilogo k temu sklepu.
         Člen 2
         Ta sklep je sestavljen v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna.
         Člen 3
         Ta sklep začne veljati na dan po njegovem sprejetju.

            V …, ….

                  Za Skupni odbor

                  Predsednik

                  Sekretarji

         PRILOGA

               „PRILOGA II

                  KOORDINACIJA SISTEMOV SOCIALNE VARNOSTI

               Člen 1
               1.   Pogodbenici se strinjata, da v zvezi s koordinacijo sistemov socialne varnosti med seboj uporabljata pravne akte Evropske unije, ki so navedeni in spremenjeni v oddelku A te priloge, ali pravila, enakovredna takim aktom.
               2.   Pojem „država(-e) članica(-e)“, ki ga vsebujejo pravni akti iz oddelka A te priloge, se razume tako, da poleg držav, ki jih zajemajo ustrezni akti Evropske unije, vključuje tudi Švico.
               Člen 2
               1.   Za namene uporabe določb te priloge pogodbenici ustrezno upoštevata prave akte Evropske unije, ki so navedeni v oddelku B te priloge.
               2.   Za namene uporabe določb te priloge se pogodbenici seznanita s pravnimi akti Evropske unije, ki so navedeni v oddelku C te priloge.
               Člen 3
               1.   Posebne določbe, ki se nanašajo na prehodne ureditve v zvezi z zavarovanjem za primer brezposelnosti za državljane nekaterih držav članic Evropske unije, ki imajo švicarsko dovoljenje za prebivanje z veljavnostjo manj kot eno leto, v zvezi s švicarskimi dodatki za osebe, ki potrebujejo pomoč, in v zvezi z dajatvami v okviru sistema poklicnega zavarovanja glede pokojnin za starost, preživele osebe in invalidnost, so opredeljene v Protokolu k tej prilogi.
               2.   Protokol je sestavni del te priloge.
               ODDELEK A:   NAVEDENI PRAVNI AKTI

                           1.

                           Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (4 35), kakor je bila spremenjena z Uredbo (ES) št. 988/2009 Evropskega parlamenta in Sveta z dne 16. septembra 2009 o spremembi Uredbe (ES) št. 883/2004 o koordinaciji sistemov socialne varnosti in določitvi vsebine njenih prilog (5 36).

                              Za namene tega sporazuma se Uredba (ES) št. 883/2004 prilagodi na naslednji način:

                                       (a)

                                       oddelku I Priloge I se doda naslednje:
                                       ‚Švica

                                       Zakonodaja kantona v zvezi s predujmi preživnin na podlagi člena 131, odstavek 2, in člena 293, odstavek 2, Zveznega civilnega zakona.‘;

                                       (b)

                                       oddelku I Priloge I se doda naslednje:
                                       ‚Švica

                                       Dodatki ob rojstvu in posvojitvi otroka v skladu z ustrezno zakonodajo kantona, ki temeljijo na členu 3, odstavek 2, Zveznega zakona o družinskih dodatkih.‘;

                                       (c)

                                          Prilogi II se doda naslednje:
                                       ‚Nemčija-Švica

                                                   (a)

                                                   Konvencija o socialni varnosti z dne 25. februarja 1964, kakor je bila spremenjena z dopolnilnima konvencijama št. 1 z dne 9. septembra 1975 in št. 2 z dne 2. marca 1989:

                                                               (i)

                                                               točka 9b, odstavek 1, št. 1–4 Končnega protokola (veljavna zakonodaja in pravica do zdravstvenih storitev za prebivalce nemške eksklave Büsingen);

                                                               (ii)

                                                               točka 9e, odstavek 1(b), prvi, drugi in četrti stavek Končnega protokola (dostop do prostovoljnega zdravstvenega zavarovanja v Nemčiji s premestitvijo v Nemčiji).

                                                   (b)

                                                   Konvencija o zavarovanju za primer brezposelnosti z dne 20. oktobra 1982, kakor je bila spremenjena z Dodatnim protokolom z dne 22. decembra 1992:

                                                               (i)

                                                               člen 8(5), Nemčija (okrožje Büsingen) k stroškom dejanskih mest pri ukrepih spodbujanja zaposlovanja za delavce, ki so predmet te določbe, prispeva znesek, enakovreden prispevku kantona v skladu s švicarsko zakonodajo.

                                          Španija-Švica

                                       Točka 17 Končnega protokola h Konvenciji o socialni varnosti z dne 13. oktobra 1969, kakor je bila spremenjena z Dopolnilno konvencijo z dne 11. junija 1982; osebe, ki so zavarovane v okviru španskega sistema zavarovanja, so na podlagi te določbe izvzete iz zahteve po vključitvi v švicarski sistem zdravstvenega zavarovanja.

                                          Italija-Švica

                                       Člen 9(1) Konvencije o socialni varnosti z dne 14. decembra 1962, kakor je bil spremenjen z Dopolnilno konvencijo št. 1 z dne 18. decembra 1963, Dopolnilnim sporazumom z dne 4. julija 1969, Dodatnim protokolom z dne 25. februarja 1974 in Dopolnilnim sporazumom št. 2 z dne 2. aprila 1980.‘;

                                       (d)

                                          Prilogi IV se doda naslednje:
                                       ‚Švica‘;

                                       (e)

                                       delu 1 Priloge VIII se doda naslednje:
                                       ‚Švica

                                       Vsi zahtevki za starostne pokojnine, pokojnine preživelih oseb in invalidske pokojnine v okviru osnovnega zavarovanja (Zvezni zakon o zavarovanju za starost in preživele osebe ter Zvezni zakon o invalidskem zavarovanju) kot tudi starostne pokojnine v okviru zakonskega sistema poklicnega zavarovanja (Zvezni zakon o sistemu poklicnega zavarovanja za starost, preživele osebe in invalidnost).‘;

                                       (f)

                                       delu 2 Priloge VIII se doda naslednje:
                                       ‚Švica

                                       Pokojnine za starost, preživele osebe in invalidnost v okviru zakonskega sistema poklicnega zavarovanja (Zvezni zakon o sistemu poklicnega zavarovanja za starost, preživele osebe in invalidnost).‘;

                                       (g)

                                       delu II Priloge IX se doda naslednje:
                                       ‚Švica

                                       Pokojnine za preživele osebe in invalidnost v okviru zakonskega sistema poklicnega zavarovanja (Zvezni zakon o sistemu poklicnega zavarovanja za starost, preživele osebe in invalidnost).‘;

                                       (h)

                                          Prilogi X se doda naslednje:

                                                   ‚1.

                                                   Dodatne dajatve (Zvezni zakon o dodatnih dajatvah z dne 19. marca 1965) in podobne dajatve, ki jih predvideva zakonodaja kantona.

                                                   2.

                                                   Pokojnine v primeru težkih socialnih razmer v okviru invalidskega zavarovanja (člen 28, pododstavek 1a Zveznega zakona o invalidskem zavarovanju z dne 19. junija 1959, kakor je bil spremenjen 7. oktobra 1994).

                                                   3.

                                                   Mešane dajatve v primeru brezposelnosti, za katere se ne plačujejo prispevki, kakor predpisuje zakonodaja kantona.

                                                   4.

                                                   Izredne invalidske pokojnine, za katere se ne plačujejo prispevki, namenjene invalidnim osebam (člen 39 Zveznega zakona o invalidskem zavarovanju z dne 19. junija 1959), za katere se pred nastopom njihove nezmožnosti za delo ni uporabljala švicarska zakonodaja na podlagi dejavnosti kot zaposlena ali samozaposlena oseba.‘;

                                       (i)

                                          Prilogi XI se doda naslednje:
                                       ‚Švica

                                                   1.

                                                   Člen 2 Zveznega zakona o zavarovanju za starost in preživele osebe in člen 1 Zveznega zakona o invalidskem zavarovanju, ki urejata prostovoljno zavarovanje v teh zavarovalnih panogah za švicarske državljane s stalnim prebivališčem v državah, ki niso predmet tega sporazuma, se uporabljata za osebe, ki ne prebivajo v Švici in so državljani drugih držav, za katere se uporablja ta sporazum, ter za begunce in osebe brez državljanstva, ki prebivajo na ozemlju teh držav, pri čemer so bile te osebe vključene v sistem prostovoljnega zavarovanja najpozneje eno leto po datumu, ko niso bile več krite z zavarovanjem za starost, preživele osebe ali invalidnost po neprekinjeni zavarovalni dobi najmanj petih let.

                                                   2.

                                                   Kadar oseba ni več zavarovana v okviru švicarskega zavarovanja za starost, preživele osebe in invalidnost po neprekinjeni zavarovalni dobi najmanj petih let, ima še vedno pravico do nadaljnjega zavarovanja ob soglasju delodajalca, če v državi, za katero se ta sporazum ne uporablja, dela za delodajalca iz Švice in če predloži vlogo v ta namen v šestih mesecih od datuma prekinitve zavarovanja.

                                                   3.

                                                   Obvezno zavarovanje v okviru švicarskega zdravstvenega zavarovanja in možne izjeme

                                                               (a)

                                                               Švicarske pravne določbe, ki urejajo obvezno zdravstveno zavarovanje, se uporabljajo za naslednje osebe, ki nimajo stalnega prebivališča v Švici:

                                                                           (i)

                                                                           osebe, za katere se uporabljajo švicarske pravne določbe iz naslova II Uredbe;

                                                                           (ii)

                                                                           osebe, za katere bo Švica nosila stroške dajatev v skladu s členi 24, 25, 26 Uredbe;

                                                                           (iii)

                                                                           osebe, ki prejemajo švicarske dajatve iz naslova zavarovanja za primer brezposelnosti;

                                                                           (iv)

                                                                           družinski člani oseb, navedenih pod (i) in (iii), kot tudi zaposlenih ali samozaposlenih oseb, ki stalno prebivajo v Švici in so zavarovane v okviru švicarskega sistema zdravstvenega zavarovanja, razen če ti družinski člani prebivajo v eni od naslednjih držav: Danska, Španija, Madžarska, Portugalska, Švedska ali Združeno kraljestvo;

                                                                           (v)

                                                                           družinski člani oseb, navedenih pod (ii), ali upokojenca, ki stalno prebiva v Švici in je zavarovan v okviru švicarskega sistema zdravstvenega zavarovanja, razen če ti družinski člani prebivajo v eni od naslednjih držav: Danska, Portugalska, Švedska ali Združeno kraljestvo.

                                                                     Kot družinski člani se štejejo tiste osebe, ki so opredeljene kot družinski člani po zakonodaji države stalnega prebivališča.

                                                               (b)

                                                               Osebe, navedene pod (a), so lahko na podlagi zahtevka oproščene obveznega zavarovanja, če in v kolikor stalno prebivajo v eni od naslednjih držav in lahko dokažejo, da so upravičene do kritja v primeru bolezni: Nemčija, Francija, Italija, Avstrija in, za osebe, navedene pod (a) (iv) in (v), Finska, ter za osebe, navedene pod (a)(ii), Portugalska.
                                                               Ta zahtevek

                                                                           (aa)

                                                                           mora biti predložen v treh mesecih od datuma začetka veljavnosti obveznosti sklenitve zavarovanja v Švici. Če je v utemeljenih primerih zahtevek predložen po tem roku, oprostitev začne veljati po nastopu obveznosti zavarovanja;

                                                                           (bb)

                                                                           velja za vse družinske člane, ki prebivajo v isti državi.

                                                   4.

                                                   Kadar je oseba, za katero se uporabljajo švicarske pravne določbe iz naslova II Uredbe, na podlagi uporabe člena 3(b) predmet pravnih določb druge države članice, ki je vključena v ta sporazum, za namene zavarovanja za primer bolezni, potem si stroške teh storitev za nepoklicne nesreče enakomerno delita švicarska zavarovalnica za poklicne in nepoklicne nesreče ter poklicne bolezni ter pristojna ustanova zdravstvenega zavarovanja, če ima oseba pravico do storitev obeh ustanov. Švicarska zavarovalnica za poklicne in nepoklicne nesreče ter poklicne bolezni bo v primeru poklicnih nesreč, nesreč na poti v službo ali poklicnih bolezni nosila vse stroške, četudi je oseba upravičena do dajatev s strani organa zdravstvenega zavarovanja v državi stalnega prebivališča.

                                                   5.

                                                   Osebe, ki v Švici delajo, vendar v tej državi ne prebivajo, in imajo zakonsko zavarovalno kritje v svoji državi stalnega prebivališča v skladu s točko 3(b), pa tudi njihovi družinski člani, lahko med začasnim bivanjem v Švici koristijo določbe člena 19 Uredbe.

                                                   6.

                                                   Za uporabo členov 18, 19, 20 in 27 Uredbe v Švici bo pristojna zavarovalnica krila vse zaračunane stroške.

                                                   7.

                                                   Obdobja zavarovanja za dnevna nadomestila, dopolnjena v okviru zavarovalnega sistema druge države, za katero se uporablja ta sporazum, se upoštevajo zaradi zmanjšanja ali zvišanja morebitne rezerve zavarovanja za dnevna nadomestila v primeru materinstva ali bolezni, če se oseba zavaruje pri švicarski zavarovalnici v treh mesecih od prenehanja zavarovalnega kritja v drugi državi.

                                                   8.

                                                   Kadar je oseba, ki je bila redno zaposlena ali samozaposlena v Švici in je s svojo dejavnostjo pokrivala svoje življenjske potrebe, morala zaradi nezgode ali bolezni svojo dejavnost opustiti in zanjo ne velja več švicarska zakonodaja o invalidskem zavarovanju, se šteje, da je ta oseba zavarovana s tem zavarovanjem za pridobitev pravice do rehabilitacijskih ukrepov do začetka izplačevanja invalidske pokojnine in za obdobje izvajanja teh ukrepov, pod pogojem da ni začela opravljati nove dejavnosti zunaj Švice.‘

                           2.

                           Uredba (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (6).

                              Za namene tega sporazuma se Uredba (ES) št. 987/2009 prilagodi na naslednji način:

                                       (a)

                                       Prilogi 1 se doda naslednje:
                                       ‚Dogovor med Švico in Francijo z dne 26. oktobra 2004 o določitvi posebnih postopkov za povračilo dajatev zdravstvenega varstva
                                       Dogovor med Švico in Italijo z dne 20. decembra 2005 o določitvi posebnih postopkov za povračilo dajatev zdravstvenega varstva‘.

                           3.

                           Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (7), kakor je bila nazadnje spremenjena z Uredbo (ES) št. 592/2008 Evropskega parlamenta in Sveta z dne 17. junija 2008 (8), kakor se je uporabljala med Švico in državami članicami pred začetkom veljavnosti tega sklepa, in pri sklicih nanjo v uredbah (ES) št. 883/2004 ali št. 987/2009 oziroma kadar so se zadevni primeri zgodili v preteklosti.

                           4.

                           Uredba Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (9), kakor je bila nazadnje spremenjena z Uredbo Komisije (ES) št. 120/2009 z dne 9. februarja 2009 (10), kakor se je uporabljala med Švico in državami članicami pred začetkom veljavnosti tega sklepa, ter pri sklicih nanjo v uredbah (ES) št. 883/2004 ali št. 987/2009 oziroma kadar so se zadevni primeri zgodili v preteklosti.

                           5.

                           Direktiva Sveta 98/49/ES z dne 29. junija 1998 o zaščiti pravic iz dodatnega pokojninskega zavarovanja zaposlenih in samozaposlenih oseb, ki se gibljejo v Skupnosti (11).

                     ODDELEK B:   PRAVNI AKTI, KI JIH POGODBENICI USTREZNO UPOŠTEVATA

                           1.

                           Sklep Upravne komisije za koordinacijo sistemov socialne varnosti št. A1 z dne 12. junija 2009 o vzpostavitvi dialoga in spravnega postopka v zvezi z veljavnostjo dokumentov, določitvi zakonodaje, ki se uporablja, ter dodeljevanju dajatev v skladu z Uredbo (ES) št. 883/2004 Evropskega parlamenta in Sveta (12).

                           2.

                           Sklep Upravne komisije za koordinacijo sistemov socialne varnosti št. A2 z dne 12. junija 2009 o razlagi člena 12 Uredbe (ES) št. 883/2004 Evropskega parlamenta in Sveta v zvezi z zakonodajo, ki se uporablja za napotene delavce in samozaposlene delavce, ki začasno opravljajo delo zunaj pristojne države (13).

                           3.

                           Sklep Upravne komisije za koordinacijo sistemov socialne varnosti št. A3 z dne 17. decembra 2009 o seštevanju neprekinjenih dob napotitve, dopolnjenih v okviru Uredbe Sveta (EGS) št. 1408/71 in Uredbe (ES) št. 883/2004 Evropskega parlamenta in Sveta (14).

                           4.

                           Sklep Upravne komisije za koordinacijo sistemov socialne varnosti št. E1 z dne 12. junija 2009 o praktičnih pravilih za prehodno obdobje za izmenjavo podatkov po elektronski poti iz člena 4 Uredbe (ES) št. 987/2009 Evropskega parlamenta in Sveta (15).

                           5.

                           Sklep Upravne komisije za koordinacijo sistemov socialne varnosti št. F1 z dne 12. junija 2009 o razlagi člena 68 Uredbe (ES) št. 883/2004 Evropskega parlamenta in Sveta v zvezi s prednostnimi pravili v primeru prekrivanja družinskih dajatev (16).

                           6.

                           Sklep Upravne komisije za koordinacijo sistemov socialne varnosti št. H1 z dne 12. junija 2009 o okviru za prehod z uredb Sveta (EGS) št. 1408/71 in (EGS) št. 574/72 na uredbi (ES) št. 883/2004 in (ES) št. 987/2009 Evropskega parlamenta in Sveta ter uporabi sklepov in priporočil Upravne komisije za koordinacijo sistemov socialne varnosti (17).

                           7.

                           Sklep Upravne komisije za koordinacijo sistemov socialne varnosti št. H2 z dne 12. junija 2009 o metodah dela in sestavi Tehnične komisije za obdelavo podatkov Upravne komisije za koordinacijo sistemov socialne varnosti (18).

                           8.

                           Sklep Upravne komisije za koordinacijo sistemov socialne varnosti št. H3 z dne 15. oktobra 2009 o datumu, ki se upošteva pri določanju menjalnih tečajev iz člena 90 Uredbe (ES) št. 987/2009 Evropskega parlamenta in Sveta (19).

                           9.

                           Sklep Upravne komisije za koordinacijo sistemov socialne varnosti št. H4 z dne 22. decembra 2009 o sestavi in načinih dela Revizijskega odbora Upravne komisije za koordinacijo sistemov socialne varnosti (20).

                           10.

                           Sklep Upravne komisije za koordinacijo sistemov socialne varnosti št. H5 z dne 18. marca 2010 o sodelovanju v boju proti goljufijam in napakam v okviru Uredbe Sveta (ES) št. 883/2004 in Uredbe (ES) št. 987/2009 Evropskega parlamenta in Sveta o koordinaciji sistemov socialne varnosti (21).

                           11.

                           Sklep Upravne komisije za koordinacijo sistemov socialne varnosti št. P1 z dne 12. junija 2009 o razlagi člena 50(4), člena 58 in člena 87(5) Uredbe (ES) št. 883/2004 Evropskega parlamenta in Sveta za dodelitev dajatev za invalidnost, starost in preživele osebe (22).

                           12.

                           Sklep Upravne komisije za koordinacijo sistemov socialne varnosti št. S1 z dne 12. junija 2009 o evropski kartici zdravstvenega sodelovanja (23).

                           13.

                           Sklep Upravne komisije za koordinacijo sistemov socialne varnosti št. S2 z dne 12. junija 2009 o tehničnih specifikacijah evropske kartice zdravstvenega zavarovanja (24).

                           14.

                           Sklep Upravne komisije za koordinacijo sistemov socialne varnosti št. S3 z dne 12. junija 2009 o določitvi storitev, ki jih zajemata člena 19(1) in 27(1) Uredbe (ES) št. 883/2004 Evropskega parlamenta in Sveta ter člen 25(A)(3) Uredbe (EC) št. 987/2009 Evropskega parlamenta in Sveta (25).

                           15.

                           Sklep Upravne komisije za koordinacijo sistemov socialne varnosti št. S4 z dne 2. oktobra 2009 o postopkih povračil za izvajanje členov 35 in 41 Uredbe (ES) št. 883/2004 Evropskega parlamenta in Sveta (26).

                           16.

                           Sklep Upravne komisije za koordinacijo sistemov socialne varnosti št. S5 z dne 2. oktobra 2009 o razlagi pojma „storitve“ po členu 1(va) Uredbe (ES) št. 883/2004 Evropskega parlamenta in Sveta za bolezen ali materinstvo v skladu s členi 17, 19, 20 in 22, členom 24(1), členoma 25 in 26, členom 27(1), (3), (4) in (5), členoma 28 in 34 ter členom 36(1) in (2) Uredbe (ES) št. 883/2004 ter o izračunu zneskov za povračilo v skladu s členi 62, 63 in 64 Uredbe (ES) št. 987/2009 Evropskega parlamenta in Sveta (27).

                           17.

                           Sklep Upravne komisije za koordinacijo sistemov socialne varnosti št. S6 z dne 22. decembra 2009 o prijavi v državi članici stalnega prebivališča v skladu s členom 24 Uredbe (ES) št. 987/2009 in pripravi seznamov iz člena 64(4) Uredbe (ES) št. 987/2009 (28).

                           18.

                           Sklep Upravne komisije za koordinacijo sistemov socialne varnosti št. S7 z dne 22. decembra 2009 o prehodu z uredb (EGS) št. 1408/71 in (EGS) št. 574/72 na uredbi (ES) št. 883/2004 in (ES) št. 987/2009 ter uporabi postopkov za povračilo (29).

                           19.

                           Sklep Upravne komisije za koordinacijo sistemov socialne varnosti št. U1 z dne 12. junija 2009 o členu 54(3) Uredbe (ES) št. 987/2009 Evropskega parlamenta in Sveta v zvezi s povečanjem dajatve za brezposelnost za odvisne družinske člane (30).

                           20.

                           Sklep Upravne komisije za koordinacijo sistemov socialne varnosti št. U2 z dne 12. junija 2009 o področju uporabe člena 65(2) Uredbe (ES) št. 883/2004 Evropskega parlamenta in Sveta o pravici do dajatev za brezposelnost popolnoma brezposelnih oseb, ki niso obmejni delavci in ki so med zadnjim obdobjem zaposlitve ali samozaposlitve stalno prebivale na ozemlju države članice, ki ni pristojna država članica (31).

                           21.

                           Sklep Upravne komisije za koordinacijo sistemov socialne varnosti št. U3 z dne 12. junija 2009 o obsegu pojma „delna brezposelnost“, ki se uporablja za brezposelne osebe iz člena 65(1) Uredbe (ES) št. 883/2004 Evropskega parlamenta in Sveta (32).

                     ODDELEK C:   PRAVNI AKTI, S KATERIMI STA POGODBENICI SEZNANJENI

                           1.

                           Priporočilo Upravne komisije za koordinacijo sistemov socialne varnosti št. U1 z dne 12. junija 2009 o zakonodaji, ki se uporablja za brezposelne osebe, ki opravljajo poklicno ali gospodarsko dejavnost s krajšim delovnim časom v državi članici, ki ni država stalnega prebivališča (33).

                           2.

                           Priporočilo Upravne komisije za koordinacijo sistemov socialne varnosti št. U2 z dne 12. junija 2009 o uporabi člena 64(1)(a) Uredbe (ES) št. 883/2004 Evropskega parlamenta in Sveta za brezposelne osebe, ki spremljajo zakonce ali partnerje, ki opravljajo poklicno ali gospodarsko dejavnost v državi članici, ki ni pristojna država (34).

               PROTOKOL
               k prilogi II k sporazumu
               I.   Zavarovanje za primer brezposelnosti

               Naslednji dogovori se uporabljajo za delavce, ki so državljani Češke republike, Republike Estonije, Republike Latvije, Republike Litve, Republike Madžarske, Republike Poljske, Republike Slovenije in Slovaške republike, do 30. aprila 2011 in za delavce, ki so državljani Republike Bolgarije in Romunije, do 31. maja 2016.

                           1.

                           Naslednja pravila se uporabljajo v zvezi z zavarovanjem za primer brezposelnosti za delavce, ki imajo dovoljenje za prebivanje z veljavnostjo manj kot eno leto.

                                       1.1

                                       Samo delavci, ki so plačali prispevke v Švici za minimalno obdobje, ki ga predpisuje Zvezni zakon o zavarovanju za primer brezposelnosti in nadomestilih za insolventnost (loi fédérale sur l’assurance-chômage obligatoire et l’indemnité en cas d’insolvabilité - LACI) (4 35), in ki poleg tega izpolnjujejo druge pogoje za upravičenost do dajatve za brezposelnost, imajo pravico do prejemanja take dajatve na podlagi zavarovanja za primer brezposelnosti pod zakonsko določenimi pogoji.

                                       1.2

                                       Del prispevkov, ki se obračunajo za delavce, katerih obdobje plačevanja prispevkov je prekratko, da bi omogočalo pridobitev pravice do dajatve za brezposelnost v Švici pod 1.1, se povrne njihovim državam izvora v skladu z določbami 1.3, kar prispeva k stroškom dajatev, ki se tem delavcem zagotovijo v primeru popolne brezposelnosti; ti delavci potem niso upravičeni do dajatve v primeru popolne brezposelnosti v Švici. Upravičeni pa so do dodatkov za slabe vremenske razmere in v primeru insolventnosti delodajalca. Dajatve v primeru popolne brezposelnosti izplača država izvora pod pogojem, da so zadevni delavci na razpolago za delo. Zavarovalne dobe, dopolnjene v Švici, se upoštevajo na enak način, kot če bi bile dopolnjene v državi izvora.

                                       1.3

                                       Del prispevkov, ki se obračunajo za delavce, navedene pod 1.2, se povrne na letni ravni v skladu z naslednjimi določbami:

                                                   (a)

                                                   skupni prispevki teh delavcev se izračunajo po posameznih državah na podlagi letnega števila zaposlenih delavcev in povprečnih letnih prispevkov, ki so bili plačani za vsakega delavca (prispevki delodajalca in prispevki za zaposlenega);

                                                   (b)

                                                   od tako izračunanega zneska se del, ki ustreza sorazmernemu deležu, izraženemu v obliki dajatve za brezposelnost kot odstotek vseh dodatkov, navedenih pod 1.2, povrne državam izvora delavcev, del pa zadrži Švica kot rezervo za poznejše dajatve (5 36);

                                                   (c)

                                                   Švica na letni osnovi predloži izjavo, ki dokazuje povračilo prispevkov. Če države izvora tako zahtevajo, pri tem navede tudi osnove za izračun in povrnjene zneske. Države izvora vsako leto obvestijo Švico o številu prejemnikov dajatve za brezposelnost, kakor je navedeno pod 1.2.

                           2.

                           Če določena država članica, na katero se nanaša ta dogovor, naleti na težave zaradi izteka dogovorov za povračilo prispevkov oziroma če ima Švica težave pri dogovorih glede seštevanja dob, lahko katera koli pogodbenica zadevo naslovi na Skupni odbor.

                     II.   Dodatki za osebe, ki potrebujejo pomoč

               Dodatki za osebe, ki potrebujejo pomoč, dodeljeni v skladu s švicarskim Zveznim zakonom o zavarovanju za invalidnost z dne 19. junija 1959 (LAI) ter v skladu z Zveznim zakonom o pokojninah za starost in preživele osebe z dne 20. decembra 1946 (LAVS), kakor je bil spremenjen 8. oktobra 1999, se zagotovijo samo, če zadevna oseba stalno prebiva v Švici.
               III.   Sistem poklicnega zavarovanja, ki se nanaša na pokojnine za starost, preživele osebe in invalidnost

               Ne glede na člen 10(2) Uredbe Sveta (EGS) št. 1408/71 se pridobljena dajatev, zagotovljena na podlagi Zveznega zakona o prostem prehodu znotraj sistema poklicnega zavarovanja glede pokojnin za starost, preživele osebe in invalidnost (Loi fédérale sur le libre passage dans la prévoyance professionnelle vieillesse, survivants et invalidité) z dne 17. decembra 1993, izplača na zahtevo zaposlene ali samozaposlene osebe, ki namerava za stalno zapustiti Švico in za katero se v skladu z naslovom II Uredbe ne bo več uporabljala švicarska zakonodaja, pod pogojem, da Švico zapusti v petih letih od začetka veljavnosti tega sporazuma“.

         (1)  UL L 270, 29.9.2006, str. 67.

         (2)  UL L 166, 30.4.2004, str. 1.

         (3)  UL L 149, 5.7.1971, str. 2.

         (4)  UL L 166, 30.4.2004, str. 1.

         (5)  UL L 284, 30.10.2009, str. 43.

         (6)  UL L 284, 30.10.2009, str. 1.

         (7)  UL L 149, 5.7.1971, str. 2.

         (8)  UL L 177, 4.7.2008, str. 1.

         (9)  UL L 74, 27.3.1972, str. 2.

         (10)  UL L 39, 10.2.2009, str. 29.

         (11)  UL L 209, 25.7.1998, str. 46.

         (12)  UL C 106, 24.4.2010, str. 1.

         (13)  UL C 106, 24.4.2010, str. 5.

         (14)  UL C 149, 8.6.2010, str. 3.

         (15)  UL C 106, 24.4.2010, str. 9.

         (16)  UL C 106, 24.4.2010, p. 11.

         (17)  UL C 106, 24.4.2010, str. 13.

         (18)  UL C 106, 24.4.2010, str. 17.

         (19)  UL C 106, 24.4.2010, str. 56.

         (20)  UL C 107, 27.4.2010, str. 3.

         (21)  UL C 149, 8.6.2010, str. 5.

         (22)  UL C 106, 24.4.2010, str. 21.

         (23)  UL C 106, 24.4.2010, str. 23.

         (24)  UL C 106, 24.4.2010, str. 26.

         (25)  UL C 106, 24.4.2010, str. 40.

         (26)  UL C 106, 24.4.2010, str. 52.

         (27)  UL C 106, 24.4.2010, str. 54.

         (28)  UL C 107, 27.4.2010, str. 6.

         (29)  UL C 107, 27.4.2010, str. 8.

         (30)  UL C 106, 24.4.2010, str. 42.

         (31)  UL C 106, 24.4.2010, str. 43.

         (32)  UL C 106, 24.4.2010, str. 45.

         (33)  UL C 106, 24.4.2010, str. 49.

         (34)  UL C 106, 24.4.2010, str. 51.

         (35)  Trenutno 12 mesecev.

         (36)  Povrnjeni prispevki za delavce, ki bodo uveljavljali svojo pravico do dajatve za brezposelnost v Švici, potem ko so prispevke plačevali najmanj 12 mesecev – v več obdobjih prebivanja – v obdobju dveh let.

      PRILOGA II

         IZJAVA

         o izjavi o sodelovanju Švice v komisijah

      Upravna komisija za socialno varnost delavcev migrantov iz druge alinee Izjave o sodelovanju Švice v komisijah (UL L 114, 30.4.2002, str. 72) je preimenovana v Upravno komisijo za koordinacijo sistemov socialne varnosti s členom 71 Uredbe (ES) št. 883/2004 Evropskega parlamenta in Sveta.


title: 2006/70/ES,Euratom: Sklep Komisije z dne  31. januarja 2006  o spremembi Sklepa 2001/844/ES, ESPJ, Euratom

text:
               7.2.2006

               SL

               Uradni list Evropske unije

               L 34/32

      SKLEP KOMISIJE

   z dne 31. januarja 2006
   o spremembi Sklepa 2001/844/ES, ESPJ, Euratom
   (2006/70/ES, Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti člena 218(2) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 131 Pogodbe,
   ob upoštevanju Pogodbe o Evropski uniji ter zlasti členov 21(1) in 41(1) Pogodbe,
   ob upoštevanju naslednjega:

               (1)

               Določbe Komisije o varnosti so zajete v Prilogi k Sklepu Komisije 2001/844/ES, ESPJ, Euratom z dne 29. novembra 2001 o spremembah njenega Poslovnika (1).

               (2)

               Komisija je sklenila sprejeti več sprememb pri določanju pristojnosti in pri imenovanju oddelkov in služb.

               (3)

               Opredelitve v Prilogi k Sklepu 2001/844/ES, ESPJ, Euratom morajo biti v skladu z zadevnimi določbami v besedilu.

               (4)

               Besedilo predpisov o varnosti je treba ustrezno spremeniti –

         SPREJELA NASLEDNJO ODLOČBO:
   Člen 1
   Predpisi o varnosti, kakor so določeni v Prilogi k Sklepu 2001/844/ES, ESPJ, Euratom, se spremenijo:

               1.

               V oddelku 4.2(e) se „predsednik Komisije“ nadomesti z „direktor Direktorata za varnost Komisije“.

               2.

               Oddelek 13 se nadomesti z naslednjim besedilom:
               „13.   VARNOSTNI ODBOR KOMISIJE
               Ustanovi se Varnostni odbor Komisije. Sestavljajo ga generalni direktor Službe za kadrovske zadeve in administracijo, ki predseduje Varnostnemu odboru, član kabineta komisarja, pristojnega za varnostne zadeve, član kabineta predsednika, namestnik generalnega sekretarja, ki predseduje skupini za krizno upravljanje Komisije, generalni direktorji Pravne službe, Službe za zunanje odnose, pravosodje, svobodo in varnost, Skupnega raziskovalnega središča, Službe za informatiko, Službe za notranjo revizijo ter direktor Direktorata za varnost Komisije ali njihovi zastopniki. Vabljeni so lahko tudi drugi uradniki Komisije. Odbor je pristojen za oceno varnostnih ukrepov v okviru Komisije in pripravo priporočil s tega področja za člana Komisije, pristojnega za varnostne zadeve.“

               3.

               V Dodatku 2 se „predsednik“ nadomesti s „član Komisije, pristojen za varnostne zadeve“.

               4.

               V točki 10(c) Dodatka 4 se „predsednik“ nadomesti z „direktor Direktorata za varnost Komisije“.

               5.

               V točki 7 Dodatka 5 se „predsednik“ nadomesti s „član Komisije, pristojen za varnostne zadeve“.

               6.

               V celotnem besedilu predpisov o varnosti in njegovih dodatkih:

                           (a)

                           „Varnostni urad Komisije“ in „Varnostna služba Komisije“ se nadomestita z: „Direktorat za varnost Komisije“;

                           (b)

                           „vodja Varnostnega urada Komisije“ se nadomesti z „direktor Direktorata za varnost Komisije“.

               7.

               Za uvodno izjavo (7) v Prilogi se doda nova, ki se glasi: „Te določbe ne posegajo v člen 286 Pogodbe in v Uredbo Evropskega parlamenta in Sveta (ES) št. 45/2001 z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov.“

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 31. januarja 2006

            Za Komisijo

         Siim KALLAS

            Podpredsednik

      (1)  UL L 317, 3.12.2001, str. 1. Sklep, kakor je bil nazadnje spremenjen s Sklepom 2005/94/ES, Euratom (UL L 31, 4.2.2005, str. 66).


title: 2012/471/EU: Sklep Sveta z dne 13. decembra 2011 o podpisu, v imenu Evropske unije, Sporazuma med Združenimi državami Amerike in Evropsko unijo o uporabi in prenosu evidenc podatkov o potnikih ministrstvu Združenih držav za domovinsko varnost

text:
               11.8.2012

               SL

               Uradni list Evropske unije

               L 215/1

         SKLEP SVETA
   z dne 13. decembra 2011
   o podpisu, v imenu Evropske unije, Sporazuma med Združenimi državami Amerike in Evropsko unijo o uporabi in prenosu evidenc podatkov o potnikih ministrstvu Združenih držav za domovinsko varnost
   (2012/471/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 82(1)(d) in člena 87(2)(a), v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 2. decembra 2010 skupaj s pogajalskimi smernicami sprejel sklep o pooblastilu Komisiji za začetek pogajanj med Unijo in Združenimi državami Amerike o prenosu in uporabi evidenc podatkov o potnikih (PNR) z namenom preprečevanja terorističnih in drugih hudih mednarodnih kaznivih dejanj ter boja proti njim.

               (2)

               Pogajanja o Sporazumu so se uspešno končala s parafiranjem Sporazuma med Združenimi državami Amerike in Evropsko unijo o uporabi in prenosu evidenc podatkov o potnikih ministrstvu Združenih držav za domovinsko varnost (v nadaljnjem besedilu: Sporazum).

               (3)

               Sporazum spoštuje temeljne pravice in načela, priznana predvsem z Listino Evropske unije o temeljnih pravicah, zlasti pravico do zasebnega in družinskega življenja iz njenega člena 7, pravico do varstva osebnih podatkov iz njenega člena 8 ter pravico do učinkovitega pravnega sredstva in nepristranskega sojenja iz njenega člena 47. Ta sporazum je treba uporabljati v skladu z navedenimi pravicami in načeli.

               (4)

               V skladu s členom 1 in členom 2 ter brez vpliva na člen 4 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, navedeni državi ne sodelujeta pri sprejetju tega sklepa, ki zato za njiju ni zavezujoč in se tam ne uporablja.

               (5)

               V skladu s členom 1 in členom 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa in Sporazum zanjo ni zavezujoč niti se tam ne uporablja.

               (6)

               Zato bi bilo treba Sporazum, ob upoštevanju njegove sklenitve, podpisati –

         SPREJEL NASLEDNJI SKLEP:
   Člen 1
   Podpis Sporazuma med Združenimi državami Amerike in Evropsko unijo o uporabi in prenosu evidenc podatkov o potnikih ministrstvu Združenih držav za domovinsko varnost se v imenu Unije odobri, ob upoštevanju sklenitve navedenega sporazuma.
   Člen 2
   Predsednik Sveta je pooblaščen za imenovanja oseb, pooblaščenih za podpis Sporazuma v imenu Unije.
   Člen 3
   Izjava Unije o njenih obveznostih iz členov 17 in 23 Sporazuma se odobri.
   Besedilo te izjave je priloženo temu sklepu.
   Člen 4
   Ta sklep začne veljati na dan sprejetja.

      V Bruslju, 13. decembra 2011

            Za Svet

            Predsednik

         M. CICHOCKI

      PRILOGA

         Izjava Unije o obveznostih iz členov 17 in 23 Sporazuma o uporabi in prenosu evidenc podatkov o potnikih ministrstvu Združenih držav za domovinsko varnost („Sporazum“)

                     1.

                     Evropska unija bo v okviru mehanizma pregleda in ocene iz člena 23 Sporazuma in brez poseganja v druge zadeve, ki bi se lahko obravnavale s tem mehanizmom, od Združenih držav po potrebi zahtevala informacije o izmenjavi informacij glede prenosa podatkov iz PNR o državljanih in rezidentih Unije organom tretjih držav, kakor je določeno v členu 17 Sporazuma.

                     2.

                     Unija bo v okviru skupnih posvetovanj in mehanizma pregleda iz točke 1 te izjave od Združenih držav zahtevala vse ustrezne informacije o izvajanju pogojev, ki urejajo navedene prenose v skladu z določbami člena 17 Sporazuma.

                     3.

                     Unija bo v okviru skupnih posvetovanj in mehanizma pregleda iz točke 1 te izjave posebno pozornost namenila spoštovanju vseh zaščitnih ukrepov za izvajanje določb člena 17(2) Sporazuma, da bo izpolnjen pogoj, da so se tretje države, ki prejmejo tovrstne podatke, strinjale, da bodo za te podatke zagotovile varstvo zasebnosti, ki je primerljivo z varstvom, ki ga MDV v skladu s Sporazumom uporablja za evidence PNR.


title: Sklep Sveta (EU) 2017/817 z dne 11. maja 2017 o stališču, ki se zavzame v imenu Evropske unije v Svetovni trgovinski organizaciji, o spremembi odstavka C(ii) Priloge 3 k Sporazumu STO glede pogostosti pregledov trgovinske politike STO in o spremembi poslovnika organa za pregled trgovinske politike

text:
               13.5.2017

               SL

               Uradni list Evropske unije

               L 122/71

         SKLEP SVETA (EU) 2017/817
   z dne 11. maja 2017
   o stališču, ki se zavzame v imenu Evropske unije v Svetovni trgovinski organizaciji, o spremembi odstavka C(ii) Priloge 3 k Sporazumu STO glede pogostosti pregledov trgovinske politike STO in o spremembi poslovnika organa za pregled trgovinske politike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               V odstavku C(ii) Priloge 3 k Marakeškemu sporazumu o ustanovitvi Svetovne trgovinske organizacije (v nadaljnjem besedilu: Sporazum STO) je določena pogostost pregledov trgovinskih politik in praks članic STO. Pogostost pregledov trgovinske politike vsake članice je odvisna od njenega deleža v svetovni trgovini. Štiri članice z največjim trgovinskim deležem se trenutno pregleda vsaki dve leti. Naslednjih 16 članic glede na delež v svetovni trgovini se pregleda vsaka štiri leta, medtem ko se druge članice trenutno pregleda vsakih šest let.

               (2)

               S povečanjem članstva v STO od leta 1995 se je povečalo tudi število pregledov, potrebnih za skladnost s Prilogo 3 k Sporazumu STO, zaradi česar se je povečala obremenitev članic in sekretariata STO. Organ STO za pregled trgovinske politike za zagotovitev učinkovitosti sistema pregledovanja predlaga, da se trenutno veljavni cikli podaljšajo za eno leto. Posledično bi se članice STO pregledalo vsakih tri, pet ali sedem let, odvisno od njihovega deleža v svetovni trgovini.

               (3)

               V skladu s členom X(8) Sporazuma STO je treba sklepe o odobritvi sprememb Priloge 3 k Sporazumu STO sprejeti soglasno na ministrski konferenci ali jih v skladu s členom IV(2) Sporazuma STO sprejme Generalni svet v obdobjih med dvema zasedanjema ministrske konference, po odobritvi pa začnejo veljati za vse članice STO.

               (4)

               Organ za pregled trgovinske politike je za zagotovitev učinkovitosti sistema pregledovanja tudi priporočil manjše spremembe svojega poslovnika, s katerimi bi se olajšalo izvajanje pregledov, kot je dodelitev štirih (namesto dosedanjih treh) tednov članici, ki se pregleduje, da lahko pri uporabi alternativnega časovnega razporeda odgovori na predhodna vprašanja. Druge spremembe poslovnika vključujejo na primer možnost, da članica STO predstavi znatne spremembe svoje trgovinske politike na zasedanju med dvema pregledoma trgovinske politike ali možnost, da organ na zahtevo članice naredi drugi dan pregleda bolj interaktiven s pomočjo moderatorjev ali da sekretariat STO objavi seznam govornikov za prispevke članic STO na prvi dan pregleda. Organ za pregled trgovinske politike lahko v skladu s členom IV(4) Sporazuma STO sprejme sklep, s katerim spremeni svoj poslovnik.

               (5)

               V interesu Unije je, da se zagotovi dobro delujoč mehanizem za pregled trgovinske politike, tako da se vse članice STO še naprej redno pregleduje ter da so zasedanja organa za pregled trgovinske politike čim učinkovitejša in čim bolje pripravljena.

               (6)

               Zato je primerno, da se oblikuje stališče, ki se zavzame v imenu Unije v STO, da se cikli pregledov trgovinske politike članic STO podaljšajo za eno leto in se zaradi lažjega izvajanja pregledov spremeni poslovnik organa za pregled trgovinske politike –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame v Generalnem svetu Svetovne trgovinske organizacije, je, da se pridružuje soglasju za spremembo odstavka C(ii) Priloge 3 k Sporazumu STO, s katero se cikli pregledov trgovinske politike članic STO podaljšajo za eno leto. Cikli pregleda iz odstavka C(ii) Priloge 3 k Sporazumu STO so odvisni od deleža v svetovni trgovini in so trenutno na dve, štiri ali šest let. Nadomestili se bodo s cikli na tri, pet ali sedem let.
   To stališče izrazi Komisija na prihodnjem zasedanju generalnega sveta.
   Člen 2
   Stališče, ki se v imenu Unije zavzame v organu za pregled trgovinske politike, je, da se pridružuje soglasju za spremembo poslovnika organa za pregled trgovinske politike, kot je določeno v dokumentu WT/RD/TPR/745.
   To stališče izrazi Komisija na prihodnjem zasedanju organa za pregled trgovinske politike.
   Člen 3
   Po sprejetju se sprememba odstavka C(ii) Priloge 3 k Sporazumu STO, kakor jo je sporočil STO, objavi v Uradnem listu Evropske unije.
   Člen 4
   Ta sklep začne veljati na dan sprejetja.

      V Bruslju, 11. maja 2017

            Za Svet

            Predsednik

         C. CARDONA


title: Sklep Sveta 2007/665/SZVP z dne 28. septembra 2007 o sklenitvi Sporazuma med Evropsko unijo in Republiko Hrvaško o sodelovanju Republike Hrvaške v policijski misiji Evropske unije v Afganistanu (EUPOL AFGHANISTAN)

text:
               13.10.2007

               SL

               Uradni list Evropske unije

               L 270/27

         SKLEP SVETA 2007/665/SZVP
   z dne 28. septembra 2007
   o sklenitvi Sporazuma med Evropsko unijo in Republiko Hrvaško o sodelovanju Republike Hrvaške v policijski misiji Evropske unije v Afganistanu (EUPOL AFGHANISTAN)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 30. maja 2007 sprejel Skupni ukrep 2007/369/SZVP o ustanovitvi policijske misije Evropske unije v Afganistanu (EUPOL AFGHANISTAN) (1).

               (2)

               Člen 12(5) Skupnega ukrepa 2007/369/SZVP predvideva, da so podrobnosti o udeležbi tretjih držav predmet sporazuma, ki se sklene v skladu s členom 24 Pogodbe.

               (3)

               Svet je 13. septembra 2004 pooblastil predsedstvo, ki mu po potrebi pomaga generalni sekretar/visoki predstavnik, da v primeru prihodnjih civilnih operacij EU za krizno upravljanje začne pogajanja s tretjimi državami z namenom sklenitve sporazuma na podlagi vzorčnega sporazuma med Evropsko unijo in tretjo državo o sodelovanju tretje države v civilni operaciji Evropske unije za krizno upravljanje. Na tej podlagi je predsedstvo s pogajanji sklenilo Sporazum z Republiko Hrvaško o sodelovanju Republike Hrvaške v policijski misiji Evropske unije v Afganistanu (EUPOL AFGHANISTAN).

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko unijo in Republiko Hrvaško o sodelovanju Republike Hrvaške v policijski misiji Evropske unije v Afganistanu (EUPOL AFGHANISTAN) se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 28. septembra 2007

            Za Svet

            Predsednik

         M. PINHO

      (1)  UL L 139, 31.5.2007, str. 33.
    ---documentbreak---

               13.10.2007

               SL

               Uradni list Evropske unije

               L 270/28

         PREVOD
   SPORAZUM
   med Evropsko unijo in Republiko Hrvaško o sodelovanju Republike Hrvaške v policijski misiji Evropske unije v Afganistanu (EUPOL AFGHANISTAN)
   EVROPSKA UNIJA (EU)
   na eni strani in
   REPUBLIKA HRVAŠKA
   na drugi strani,
   v nadaljnjem besedilu „pogodbenici“,
   STA SE –
   OB UPOŠTEVANJU:

               —

               sprejetja Skupnega ukrepa 2007/369/SZVP o ustanovitvi policijske misije Evropske unije v Afganistanu (EUPOL AFGHANISTAN) (1) dne 30. maja 2007 s strani Sveta Evropske unije,

               —

               povabila Republiki Hrvaški, da sodeluje v misiji EUPOL AFGHANISTAN,

               —

               sklepa Republike Hrvaške, da sodeluje v misiji EUPOL AFGHANISTAN,

               —

               sklepa Političnega in varnostnega odbora o sprejetju prispevka Republike Hrvaške k misiji EUPOL AFGHANISTAN –

         DOGOVORILI O NASLEDNJEM:
   Člen 1
   Sodelovanje v operaciji
   1.   Republika Hrvaška se pridruži Skupnemu ukrepu 2007/369/SZVP in vsem skupnim ukrepom ali sklepom, s katerimi Svet Evropske unije odloči, da bo razširil misijo EUPOL AFGHANISTAN, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Republike Hrvaške k misiji EUPOL AFGHANISTAN ne posega v avtonomijo odločanja Evropske unije.
   3.   Republika Hrvaška zagotovi, da njeno osebje, ki sodeluje v misiji EUPOL AFGHANISTAN, svojo nalogo opravlja v skladu z:

               —

               Skupnim ukrepom 2007/369/SZVP in morebitnimi poznejšimi spremembami,

               —

               operativnim načrtom,

               —

               izvedbenimi ukrepi.

         4.   Osebje, ki ga Republika Hrvaška dodeli misiji EUPOL AFGHANISTAN, pri opravljanju svojih nalog in vedenju upošteva zgolj interese misije EUPOL AFGHANISTAN.
   5.   Republika Hrvaška pravočasno obvesti vodjo misije EUPOL AFGHANISTAN in generalni sekretariat Sveta Evropske unije o vsaki spremembi svojega prispevka k misiji EUPOL AFGHANISTAN.
   6.   Osebje, dodeljeno misiji EUPOL AFGHANISTAN, opravi zdravniški pregled in cepljenja, njegovo zdravstveno sposobnost pa potrdi pristojni organ v Republiki Hrvaški. Osebje, dodeljeno misiji EUPOL AFGHANISTAN, predloži kopijo tega potrdila.
   Člen 2
   Status osebja
   1.   Status osebja, ki ga Republika Hrvaška dodeli misiji EUPOL AFGHANISTAN, ureja sporazum o statusu misije, sklenjen med Evropsko unijo in Islamsko republiko Afganistan.
   2.   Brez poseganja v sporazum iz odstavka 1 je Republika Hrvaška pristojna za svoje osebje, ki sodeluje v misiji EUPOL AFGHANISTAN.
   3.   Republika Hrvaška je pristojna za zahtevke v zvezi s sodelovanjem v misiji EUPOL AFGHANISTAN, ki jih vloži njeno osebje ali se ti nanj nanašajo. Republika Hrvaška je pristojna za uvedbo kakršnih koli ukrepov zoper svoje osebje, zlasti za vlaganje tožb ali uvedbo disciplinskih postopkov v skladu s svojimi zakoni in predpisi.
   4.   Republika Hrvaška se zaveže, da bo ob podpisu tega sporazuma podala izjavo o opustitvi odškodninskih zahtevkov do vsake države, ki sodeluje v misiji EUPOL AFGHANISTAN. Vzorec te izjave je priložen temu sporazumu.
   5.   Evropska unija poskrbi, da bodo ob podpisu tega sporazuma njene države članice podale izjavo o opustitvi odškodninskih zahtevkov v zvezi s sodelovanjem Republike Hrvaške v misiji EUPOL AFGHANISTAN.
   Člen 3
   Zaupne informacije
   1.   Republika Hrvaška sprejme ustrezne ukrepe, da zagotovi varovanje zaupnih informacij EU v skladu s predpisi Sveta Evropske unije o varovanju tajnosti, vsebovanimi v Sklepu Sveta 2001/264/ES (2), in v skladu z drugimi smernicami pristojnih organov, vključno s smernicami vodje misije EUPOL AFGHANISTAN.
   2.   Določbe sporazuma med Evropsko unijo in Republiko Hrvaško o varnostnih postopkih za izmenjavo zaupnih informacij EU (3), z dne 10. aprila 2006, se uporabljajo v okviru misije EUPOL AFGHANISTAN.
   Člen 4
   Struktura poveljevanja
   1.   Vse osebje, ki sodeluje v misiji EUPOL AFGHANISTAN, ostane pod polnim poveljstvom svojih nacionalnih organov.
   2.   Nacionalni organi prenesejo operativni nadzor na vodjo misije EUPOL AFGHANISTAN, ki izvaja poveljevanje preko hierarhične strukture poveljevanja in nadzora.
   3.   Vodja misije vodi misijo EUPOL AFGHANISTAN in zagotavlja njeno vsakodnevno upravljanje.
   4.   Republika Hrvaška ima v skladu s pravnimi instrumenti iz člena 1(1) tega sporazuma pri vsakodnevnem upravljanju misije EUPOL AFGHANISTAN enake pravice in obveznosti kot države članice Evropske unije, ki sodelujejo v operaciji.
   5.   Vodja misije EUPOL AFGHANISTAN je odgovoren za disciplinski nadzor nad osebjem misije EUPOL AFGHANISTAN. Morebitne disciplinske ukrepe izvaja pristojni nacionalni organ.
   6.   Republika Hrvaška imenuje točko za stike (NPC) nacionalnega kontingenta, ki zastopa njen nacionalni kontingent v misiji EUPOL AFGHANISTAN. NPC poroča vodji misije EUPOL AFGHANISTAN o nacionalnih zadevah in je odgovorna za vsakodnevno disciplino kontingenta.
   7.   Evropska unija sprejme sklep o zaključku operacije po posvetovanju z Republiko Hrvaško, če Republika Hrvaška na dan zaključka operacije še vedno prispeva k misiji EUPOL AFGHANISTAN.
   Člen 5
   Finančni vidiki
   1.   Republika Hrvaška prevzame kritje vseh stroškov, povezanih z njenim sodelovanjem v operaciji, razen stroškov, za katere je v operativnem proračunu operacije predvideno skupno financiranje.
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz Afganistana, Republika Hrvaška, kolikor je bila dokazana njena odgovornost, plača odškodnino pod pogoji, določenimi v sporazumu o statusu misije, če ta obstaja, iz člena 2(1) tega sporazuma.
   Člen 6
   Prispevek k operativnemu proračunu
   Ker sodelovanje Republike Hrvaške predstavlja pomemben prispevek, ki je bistvenega pomena za operacijo, je Republika Hrvaška oproščena plačevanja prispevkov v operativni proračun misije EUPOL AFGHANISTAN.
   Člen 7
   Določbe o izvajanju tega sporazuma
   Generalni sekretar/visoki predstavnik z ustreznimi organi Republike Hrvaške sklene vse potrebne tehnične in upravne dogovore o izvajanju tega sporazuma.
   Člen 8
   Neizpolnjevanje obveznosti
   Če pogodbenica ne izpolni svojih obveznosti, določenih v tem sporazumu, ima druga pogodbenica pravico odpovedati ta sporazum en mesec vnaprej s pisnim uradnim obvestilom po diplomatski poti.
   Člen 9
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 10
   Začetek veljavnosti
   1.   Ta sporazum začne veljati prvi dan prvega meseca, potem ko se pogodbenici po diplomatski poti obvestita o zaključku za to potrebnih notranjih postopkov.
   2.   Ta sporazum se uporablja začasno od datuma podpisa.
   3.   Ta sporazum velja ves čas trajanja prispevka Republike Hrvaške k operaciji.

      Na Brdu pri Kranju, dne četrtega oktobra leta dva tisoč sedem v angleščini v dveh izvodih.

            Za Evropsko unijo

            Za Republiko Hrvaško

      (1)  UL L 139, 31.5.2007, str. 33.

      (2)  UL L 101, 11.4.2001, str. 1. Sklep, kakor je bil nazadnje spremenjen s Sklepom 2007/438/ES (UL L 164, 26.6.2007, str. 24).

      (3)  UL L 116, 29.4.2006, str. 74.
   PRILOGA
   Izjavi
   iz člena 2(4) in (5)
   IZJAVA DRŽAV ČLANIC EU
   „Države članice EU, ki uporabljajo Skupni ukrep 2007/369/SZVP z dne 30. maja 2007 o ustanovitvi policijske misije Evropske unije v Afganistanu (EUPOL AFGHANISTAN), si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Republike Hrvaške zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru misije EUPOL AFGHANISTAN, če je takšno telesno poškodbo, smrt, škodo ali izgubo:

               —

               povzročilo osebje Republike Hrvaške pri opravljanju svojih nalog v povezavi z misijo EUPOL AFGHANISTAN, razen v primeru hude malomarnosti ali namerne kršitve,

               —

               povzročila uporaba sredstev, ki pripadajo Republiki Hrvaški, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja misije EUPOL AFGHANISTAN iz Republike Hrvaške pri uporabi teh sredstev.“

         IZJAVA REPUBLIKE HRVAŠKE
   „Republika Hrvaška, ki uporablja Skupni ukrep 2007/369/SZVP z dne 30. maja 2007 o ustanovitvi policijske misije Evropske unije v Afganistanu (EUPOL AFGHANISTAN), si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v misiji EUPOL AFGHANISTAN, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru misije EUPOL AFGHANISTAN, če je takšno telesno poškodbo, smrt, škodo ali izgubo:

               —

               povzročilo osebje pri opravljanju svojih nalog v povezavi z misijo EUPOL AFGHANISTAN, razen v primeru hude malomarnosti ali namerne kršitve,

               —

               povzročila uporaba sredstev, ki pripadajo sodelujočim državam v misiji EUPOL AFGHANISTAN, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja misije EUPOL AFGHANISTAN pri uporabi teh sredstev.“


title: Sklep Sveta 2007/845/PNZ z dne 6. decembra 2007 o sodelovanju med uradi za odvzem premoženjske koristi držav članic na področju sledenja in identifikacije premoženjske koristi, pridobljene s kaznivim dejanjem, ali drugega premoženja, povezanega s kaznivimi dejanji

text:
               18.12.2007

               SL

               Uradni list Evropske unije

               L 332/103

      SKLEP SVETA 2007/845/PNZ
   z dne 6. decembra 2007
   o sodelovanju med uradi za odvzem premoženjske koristi držav članic na področju sledenja in identifikacije premoženjske koristi, pridobljene s kaznivim dejanjem, ali drugega premoženja, povezanega s kaznivimi dejanji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 30(1)(a) in (b) in 34(2)(c) Pogodbe,
   ob upoštevanju pobude Republike Avstrije, Kraljevine Belgije in Republike Finske,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Glavni motiv čezmejnega organiziranega kriminala je finančni dobiček. Čezmejni organizirani kriminal spodbuja storilce k nadaljnjim kaznivim dejanjem, da bi dosegli še večji dobiček. Skladno s tem morajo imeti službe kazenskega pregona potrebno strokovno znanje za preiskavo in analizo finančnih sledi kriminalnih dejavnosti. Za učinkovit boj proti organiziranemu kriminalu morajo države članice Evropske Unije hitro izmenjavati informacije, ki lahko prispevajo k sledenju in zasegu premoženjske koristi, pridobljene s kaznivim dejanjem, in drugega premoženja, ki pripada storilcem kaznivih dejanj.

               (2)

               Svet je sprejel Okvirni sklep 2003/577/PNZ z dne 22. julija 2003 o izvrševanju sklepov o zasegu premoženja ali dokazov v Evropski uniji (2) in Okvirni sklep 2005/212/PNZ z dne 24. februarja 2005 o zaplembi premoženjske koristi, pripomočkov in premoženja, ki so povezani s kaznivimi dejanji (3), ki urejata nekatere vidike pravosodnega sodelovanja v kazenskih zadevah na področju zamrznitve in zaplembe premoženjske koristi, pridobljene s kaznivim dejanjem, pripomočkov in drugega premoženja, povezanega s kaznivimi dejanji.

               (3)

               Potrebno je tesno sodelovanje med pristojnimi organi držav članic, ki so udeleženi pri sledenju nezakonite premoženjske koristi in drugega premoženja, ki ga je mogoče zapleniti, treba pa bi bilo zagotoviti tudi možnosti za neposredno obveščanje med temi organi.

               (4)

               V ta namen bi morale države članice vzpostaviti nacionalne urade za odvzem premoženjske koristi, ki bi imeli pristojnosti na teh področjih, in zagotoviti, da lahko ti uradi hitro izmenjavajo informacije.

               (5)

               Camdenska mreža uradov za odvzem premoženjske koristi (Camden Assets Recovery Inter-Agency Network (CARIN)), ki so jo Avstrija, Belgija, Nemčija, Irska, Nizozemska in Združeno kraljestvo ustanovili 22. in 23. septembra 2004 v Haagu, že predstavlja globalno mrežo uradnikov in strokovnjakov; njen namen je izboljšati medsebojno poznavanje metod in tehnik na področju čezmejne identifikacije, zamrznitve, zasega in zaplembe premoženjske koristi, pridobljene s kaznivim dejanjem, in drugega premoženja, povezanega s kaznivimi dejanji. Ta sklep bi moral z vzpostavitvijo pravne podlage za izmenjavo informacij med uradi za odvzem premoženjske koristi v vseh državah članicah dopolniti CARIN.

               (6)

               V Sporočilu Svetu in Evropskemu parlamentu „Haaški program: Deset prednostnih nalog za naslednjih pet let“ je Komisija priporočila tudi krepitev orodij za obravnavanje finančnih vidikov organiziranega kriminala, med drugim s spodbujanjem vzpostavitve obveščevalnih enot za kazenske zadeve v državah članicah.

               (7)

               Sodelovanje med uradi za odvzem premoženjske koristi ter med uradi za odvzem premoženjske koristi in drugimi organi, pristojnimi za lažje sledenje in identifikacijo premoženjske koristi, pridobljene s kaznivim dejanjem, poteka na podlagi postopkov in rokov, ki so predvideni v Okvirnem sklepu Sveta 2006/960/PNZ z dne 18. decembra 2006 o poenostavitvi izmenjave informacij in obveščevalnih podatkov med organi kazenskega pregona držav članic Evropske unije (4), vključno z razlogi za zavrnitev, določenimi v navedenem okvirnem sklepu.

               (8)

               Ta sklep ne bi smel posegati v dogovore o sodelovanju v skladu s Sklepom Sveta 2000/642/PNZ z dne 17. oktobra 2000 o dogovoru glede sodelovanja med enotami za finančni nadzor (FIU-ji) držav članic pri izmenjavi informacij (5) ter v obstoječe dogovore glede policijskega sodelovanja –

         SKLENIL:
   Člen 1
   Uradi za odvzem premoženjske koristi
   1.   Vsaka država članica ustanovi ali imenuje nacionalni urad za odvzem premoženjske koristi, ki je pristojen za lažje sledenje in identifikacijo premoženjske koristi, pridobljene s kaznivim dejanjem, in drugega premoženja, povezanega s kaznivimi dejanji, ki sta lahko predmet sklepa o zamrznitvi ali zasegu ali o zaplembi s strani pristojnega pravosodnega organa, v teku kazenskega ali – kolikor je to možno v skladu z nacionalnim pravom zadevne države članice – civilnega postopka.
   2.   Brez poseganja v odstavek 1 lahko država članica v skladu z nacionalnim pravom ustanovi ali imenuje dva nacionalna urada za odvzem premoženjske koristi. Če sta v neki državi članici več kot dva organa pristojna za lažje sledenje in identifikacijo premoženjske koristi, pridobljene s kaznivim dejanjem, ta država članica kot točki za stike imenuje največ dva urada za odvzem premoženjske koristi.
   3.   Države članica imenujejo urade, ki so nacionalni uradi za odvzem premoženjske koristi v smislu tega člena. Države članice o tem in o kakršnih koli naknadnih spremembah pisno uradno obvestijo generalni sekretariat Sveta. To uradno obvestilo drugim organom, pristojnim za lažje sledenje in identifikacijo premoženjske koristi, pridobljene s kaznivim dejanjem, ne preprečuje izmenjave informacij v skladu s členoma 3 in 4 z uradom za odvzem premoženjske koristi druge države članice.
   Člen 2
   Sodelovanje med uradi za odvzem premoženjske koristi
   1.   Države članice zagotovijo, da njihovi uradi za odvzem premoženjske koristi medsebojno sodelujejo za doseganje namenov, navedenih v členu 1(1), tako da si na zaprosilo ali spontano izmenjujejo informacije in najboljše prakse.
   2.   Države članice zagotovijo, da status uradov za odvzem premoženjske koristi po nacionalnem pravu ne ovira tega sodelovanja, ne glede na to, ali so del upravnega organa, organa pregona ali pravosodnega organa.
   Člen 3
   Izmenjava informacij med uradi za odvzem premoženjske koristi na zaprosilo
   1.   Urad za odvzem premoženjske koristi države članice ali drug organ v državi članici, zadolžen za lažje sledenje in identifikacijo premoženjske koristi, pridobljene s kaznivim dejanjem, lahko zaprosi urad za odvzem premoženjske koristi druge države članice za informacije za namene, navedene v členu 1(1). Pri tem se sklicuje na Okvirni sklep 2006/960/PNZ in pravila, sprejeta za njegovo izvajanje.
   2.   Pri izpolnjevanju obrazca iz Okvirnega sklepa 2006/960/PNZ urad za odvzem premoženjske koristi, ki je zaprosil za informacije, točno navede tudi predmet zaprosila in razloge zanj ter vrsto postopka. Urad prav tako posreduje podrobnosti o ciljnem oziroma iskanem premoženju (bančni računi, nepremičnine, vozila, jahte in drugi predmeti velike vrednosti) in/ali o domnevno vpletenih fizičnih ali pravnih osebah (npr. imena, naslovi, datumi in kraji rojstva, datum registracije, podatke o delničarjih in sedežih podjetij). Te podrobnosti so kar se da natančne.
   Člen 4
   Spontana izmenjava informacij med uradi za odvzem premoženjske koristi
   1.   Uradi za odvzem premoženjske koristi ali drugi organi, pristojni za lažje sledenje in identifikacijo premoženjske koristi, pridobljene s kaznivim dejanjem, lahko – v mejah veljavnega nacionalnega prava in brez zaprosila – izmenjujejo informacije, o katerih menijo, da so potrebne za izvajanje nalog drugega urada za odvzem premoženjske koristi za doseganje namenov, navedenih v členu 1(1).
   2.   Za izmenjavo informacij po tem členu se smiselno uporablja člen 3.
   Člen 5
   Varstvo podatkov
   1.   Vsaka država članica zagotovi, da se uveljavljena pravila o varstvu podatkov uporabljajo tudi v postopku izmenjave informacij iz tega sklepa.
   2.   Uporabo informacij, ki so bile v skladu s tem sklepom izmenjane neposredno ali na dvostranski ravni, urejajo nacionalne določbe o varstvu podatkov države članice prejemnice, v kateri informacije urejajo enaka pravila o varstvu podatkov, kot če bi se zbrale v tej isti državi članici prejemnici. Osebni podatki, ki se obdelujejo v okviru uporabe tega sklepa, se varujejo v skladu s Konvencijo Sveta Evrope z dne 28. januarja 1981 o varstvu posameznikov glede na avtomatsko obdelavo osebnih podatkov in, za tiste države članice, ki so ta dodatni protokol ratificirale, v skladu z Dodatnim protokolom k tej konvenciji z dne 8. novembra 2001 o nadzornih organih in čezmejnem prenosu podatkov. Organi kazenskega pregona pri ravnanju z osebnimi podatki, pridobljenimi v skladu s tem sklepom, upoštevajo načela Priporočila Sveta Evrope št. R(87)15 o uporabi osebnih podatkov v policijskem sektorju.
   Člen 6
   Izmenjava najboljših praks
   Države članice zagotovijo, da uradi za odvzem premoženjske koristi izmenjujejo najboljše prakse glede načinov za povečevanje učinkovitosti prizadevanj držav članic pri sledenju in identifikaciji premoženjske koristi, pridobljene s kaznivim dejanjem, in drugega premoženja, povezanega s kaznivimi dejanji, ki je lahko predmet sklepa o zamrznitvi, zasegu ali zaplembi s strani pristojnega sodnega organa.
   Člen 7
   Razmerje do obstoječih dogovorov o sodelovanju
   Ta sklep ne posega v obveznosti, ki izhajajo iz instrumentov Evropske unije o medsebojni pravni pomoči ali medsebojnem priznavanju odločitev v kazenskih zadevah, iz dvostranskih ali večstranskih sporazumov ali dogovorov o medsebojni pravni pomoči med državami članicami in tretjimi državami ter iz Okvirnega sklepa 2000/642/PNZ in Okvirnega sklepa 2006/960/PNZ.
   Člen 8
   Izvedba
   1.   Države članice zagotovijo, da v skladu z določbami tega sklepa lahko v celoti sodelujejo najpozneje do 18. decembra 2008. Države članice do istega datuma pošljejo generalnemu sekretariatu Sveta in Komisiji besedila vseh določb svojega nacionalnega prava, ki jim omogočajo izpolnjevanje obveznosti, ki jim jih nalaga ta sklep.
   2.   Dokler države članice ne izvedejo Okvirnega sklepa 2006/960/PNZ se sklicevanje v tem sklepu na omenjeni okvirni sklep razume kot sklicevanje na veljavne instrumente za policijsko sodelovanje med državami članicami.
   3.   Svet na podlagi poročila Komisije do 18. decembra 2010 oceni spoštovanje tega sklepa s strani držav članic.
   Člen 9
   Začetek učinkovanja
   Ta sklep začne učinkovati z dnem objave v Uradnem listu Evropske unije.

      V Bruslju, 6. decembra 2007

            Za Svet

            Predsednik

         A. COSTA

      (1)  Mnenje z dne 12. decembra 2006 (še ni objavljeno v Uradnem listu).

      (2)  UL L 196, 2.8.2003, str. 45.

      (3)  UL L 68, 15.3.2005, str. 49.

      (4)  UL L 386, 29.12.2006, str. 89.

      (5)  UL L 271, 24.10.2000, str. 4.


title: 2013/454/EU: Sklep Sveta z dne 22. julija 2013 o spremembi Sklepa 2000/125/ES o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih ( „Vzporedni sporazum“ )

text:
               14.9.2013

               SL

               Uradni list Evropske unije

               L 245/1

         SKLEP SVETA
   z dne 22. julija 2013
   o spremembi Sklepa 2000/125/ES o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“)
   (2013/454/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207(4) Pogodbe, v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               S Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (1), je Unija pristopila k Vzporednemu sporazumu v okviru Ekonomske komisije Združenih narodov za Evropo (UNECE).

               (2)

               Spremembe Pogodb, na katerih temelji Unija, so bile vnesene po sprejetju Sklepa 2000/125/ES. Pogodba o delovanju Evropske unije je bistveno spremenila postopek za sklepanje sporazumov med Unijo in mednarodnimi organizacijami, zaradi česar je treba Sklep 2000/125/ES prilagoditi novim postopkom.

               (3)

               Postopek določitve stališča glede sprejetja pravilnikov UNECE ali spremembe pravilnikov UNECE, ki ga je treba v imenu Unije sprejeti v Združenih narodih, bi bilo treba prilagoditi novim postopkom iz člena 218(9) Pogodbe o delovanju Evropske unije.

               (4)

               Primerno je, da se za sprejetje sprememb Vzporednega sporazuma, ki jih predlaga Unija, in za sklep o pridržku k predlagani spremembi uporablja enak postopek kot pri pristopu k mednarodnim sporazumom.

               (5)

               Sklep 2000/125/ES bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2000/125/ES se spremeni:

               1.

               člen 5 se spremeni:

                           (a)

                           odstavek 1 se nadomesti z naslednjim:
                           „1.   Unija glasuje za sprejetje vsakega osnutka globalnega tehničnega predpisa ali osnutka sprememb takega predpisa, če je bil osnutek odobren po postopku iz člena 218(9) Pogodbe o delovanju Evropske unije (PDEU).“;

                           (b)

                           odstavek 3 se nadomesti z naslednjim:
                           „3.   Stališče Unije v zvezi s seznamom in ponovnim potrjevanjem seznama v izvlečku tehničnih predpisov kandidatov ter v zvezi z reševanjem vprašanj med pogodbenicami se oblikuje po postopku iz člena 218(9) PDEU.“;

               2.

               člen 6 se nadomesti z naslednjim:
               „Člen 6
               1.   Unija glasuje za predlagano spremembo Vzporednega sporazuma, če je bila predlagana sprememba odobrena po postopku iz člena 218(6)(a) PDEU.
               Kadar tak postopek ni končan pravočasno pred glasovanjem, Unija glasuje proti spremembi.
               2.   Sklep o morebitnem pridržku k predlagani spremembi Vzporednega sporazuma, ki jo predlaga druga pogodbenica, se sprejme po postopku iz člena 218(6)(a) PDEU.“

         Člen 2
   Ta sklep začne veljati tretji dan po objavi v Uradnem listu Evropske unije.

      V Bruslju, 22. julija 2013

            Za Svet

            Predsednica

         C. ASHTON

      (1)  UL L 35, 10.2.2000, str. 12.


title: Zahteva za zaščito imunitete Umberta Bossija Sklep Evropskega parlamenta z dne 5. maja 2009 o zahtevi za zaščito imunitete in privilegijev Umberta Bossija (2009/2020(IMM))

text:
               5.8.2010

               SL

               Uradni list Evropske unije

               CE 212/125

         Torek, 5. maja 2009Zahteva za zaščito imunitete Umberta Bossija
   P6_TA(2009)0338
   Sklep Evropskega parlamenta z dne 5. maja 2009 o zahtevi za zaščito imunitete in privilegijev Umberta Bossija (2009/2020(IMM))
   2010/C 212 E/22

      Evropski parlament,
   ob upoštevanju zahteve Umberta Bossija za zaščito njegove imunitete v zvezi s preiskavo, ki jo vodi državno tožilstvo pri okrožnem sodišču v Verbanii z dne 19. februarja 2009, razglašene na plenarnem zasedanju dne 9. marca 2009,
   ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila 1965 in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
   ob upoštevanju sodb Sodišča Evropskih skupnosti z dne 12. maja 1964, z dne 10. julija 1986 in z dne 21. oktobra 2008 (1),
   ob upoštevanju členov 6(3) in 7 svojega Poslovnika,
   ob upoštevanju poročila Odbora za pravne zadeve (A6-0269/2009),

               1.

               se odloči zaščititi imuniteto in privilegije Umberta Bossija;

               2.

               naroči svojemu predsedniku, naj sklep in poročilo pristojnega odbora takoj posreduje ustreznim organom Republike Italije.

      (1)  Zadeva 101/63 Wagner proti Fohrmannu in Krierju [1964] Poročila sodišča Evropskih skupnosti (ECR) 195, zadeva 149/85 Wybot proti Faureju in drugim [1986] ECR 2391 in združeni zadevi C-200/07 in C-201/07 Marra proti De Gregorio in Clemente, ki ju poročila Sodišča Evropskih skupnosti še ne navajajo.